stanford-oval/wikipedia huggingface dataset:
Arja Tiili
Henkilökohtaiset apurahat ja palkinnot

Taiteen edistämiskeskus, valtion 5-vuotinen taiteilija-apuraha 2014-2018
Suomen Kulttuurirahasto, 3-vuotinen työskentelyapuraha 2010-13
Valtion tanssitaidetoimikunta, 1-vuotinen taiteilija-apuraha 2009
Valtion tanssitaidetoimikunta, puolivuotinen taiteilija-apuraha 2007
Jenny ja Antti Wihurin rahasto, työskentelyapuraha syksylle 2007
Suomen Kulttuurirahasto, 3-vuotinen työskentelyapuraha 2004-2006
Valtion tanssitaidetoimikunta, puolivuotinen taiteilija-apuraha 2003
Toinen palkinto kansainvälisessä koreografiakilpailussa Helsingissä; Philip Morris Choreography Award 2001
Palkintoja ja tunnustuksia eri balettikilpailuissa vuosina 1987-1990; Prix de Lausanne-87, Arktiset askeleet- tanssitapahtuma Oulussa 1.sija, baletti -88, Nuorten taidetapahtuma Jyväskylässä, 1.sija baletti-88, Balettfestivalen i Mora / Stora Daldansen (finaalipaikka)-91, EBU:n tanssikilpailu nuorille tanssijoille TV YLE 1 1991 (finaali) jne. Useita produktio- ja matka-apurahoja niin Suomessa kuin Ruotsissa vuosina 1991-2013.
Teokset > Teatterikoreografiat

Woyzeckmaterial, Teater Virus ja Arja Tiili & Co yhteistuotanto, ohj./kor. Arja Tiili ja ohj./näytelmäteksti: Teemu Mäki 2012
Machbeth[vanhentunut linkki], Q-teatteri, Ohj. Antti Hietala 2008
Julkinen, TeaK, Ohj. Milja Sarkola 2003
Teokset > Sirkuskoreografiat

Talvisirkus Sirius, Tanssiteatteri Hurjaruuth, Ohj. Arja Pettersson 2003
Teokset > Filmikoreografiat

Urladding, lyhytfilmi, ohj. Per Zetterfalk 1994 Tukholma
Teurastamo, lyhytfilmi, kor. Arja Tiili
Kiinnitykset tanssijana

Skånes Dansteater, Malmö 1995-96, taiteellinen johtaja Patrick King
Dansteater Eko, Tukholma 1993-94, taiteellinen johtaja Annelie Johansson
Project Exit, Tukholma 1992-93, taiteellinen johtaja Patrick King
Työt tanssijana

Discontent (1992) Kor. Arja Tiili, Svenska Balettskolan i Stockholm.
Ou boul dún soir silensieux, un coeur impuieté (1992) Kor. Arja Tiili. Koreografiakilpailu Helsingissä.
Transluminousvision show (1992) Kor. Patrick King, Dansens Hus I Stockholm
Adam och Eva (1992) Kor. Birgit Cullberg, Uppsala / Marie Skog Ballet Company
Kivikasvot (tv-ohjelma) MTV3 1992 – 1993
Exit (1993) Kor. Patrick King, Kulturhuset i Stockholm
Dansen (filmi) Ohj. Jan Troell, 1993
Sagan om Guldfågeln (1993) Kor. Annelie Johansson. Kiertue-esitys lapsille. Esityksiä ympäri Ruotsia.
Lectio Divina (1994) Kor. Arja Tiili, omatuotanto, Rosengårdsteatern i Stockholm
4 med 4 (1994) Kor. Petra Frank ja Eva Johansson, Moderna Dansteatern i Stockholm
Water (1994) Kor. Patrick King, Trollhättan
Och jag älskar (1995) Kor. Petra Frank, Kulturhuset i Stockholm
Om jag lägger örat mot min mage (1995) Kor. Maria Sandin, Helsingborg, Lund, Sthlm
Pressa mig mot himlen (1995) Kor. Petra Frank, Kulturhuset i Stockholm
XXX-Close Up (1995) Kor. Patrick King, Skånes Dansteater
Lund BLOCK 2 – Den osynliga mannen (1995), Kor. Cristina Caprioli, Skånes Dansteater, Lund
Julsagan (1995) Kor. Patrick King, Skånes Dansteater, Malmö Stadsteatern
Nordisk Vår – Helena Franzén (Arkistoitu – Internet Archive), Ingun Björnsgaard, Ari Tenhula (1996):
Ultimate Ophelia (1996) Kor: Ingun Björnsgaard, Skånes Dansteater, Malmö Stadsteatern
Loose Ends (1996) Kor. Ari Tenhula, Skånes Dansteater, Malmö Stadstearn
Hmmm?! (1996) Soolokor. Arja Tiili, Danscentrum i Stockholm
L'Onda - Lyssnandets labyrinth (1997), Kor. Cristina Caprioli, Dansens Hus i Stockholm
Ooops! Back to the Loop. (1998) Soolokor. Arja Tiili, Danscentrum i Stockholm.
Bara 400 meter till stranden (1998) Kor. Gunilla Heilborn, Färgfabriken i Stockholm
How to Kill a Healthy Intention , videoinstallaatio ja oma live-performanssi Indiskan näyteikkunassa, oma tuotanto Tukholman kulttuurikaupunki ohjelmistossa 1998
Adapted Anonymity (1999) Duettokor. Arja Tiili, Dansstationen i Malmö
Com.Com. (1999) Kor. Petra Frank, Moderna Dansteatern i Stockholm
E-motion ... in a Slow Flow (1999) Soolokor. Arja Tiili, TeaK
Kuvia Hämärässä. Suun. Tuomas Haapala, Ann-Cristin Fröjdö, Masa Yardsin telakka, Helsinki 2000.
Your Gaze Hits the Side of My Face, oma performanssiesitys Stockmannin näyteikkunassa, Helsinki 2000
Ahead of my time (2000) Soolokor. Arja Tiili, Galleria Jangva
Teurastamo, tanssivideo, yhteistyössä Arcadan, Teakin ja äänisuunnittelija Anne Kulosen (Middlesex University) kanssa 2001
"5" Demo (2002) Kor. Arja Tiili, Tanssiteatteri Hurjaruuth
Crack- Särö (2002) Kor. Arja Tiili, Tanssiteatteri Hurjaruuth
Keskiyön näytelmä (2002), Ohj. Fabrizio Montecchi / Arja Pettersson, Tanssiteatteri Hurjaruuth
Camp no 5 (2003) Kor. Arja Tiili, Zodiak- Uuden tanssin keskus, Pyhäjärven täydenkuun tanssit festivaali ja Helsingin Juhlaviikot
Raaka-aineet, osa 1 (2004) Kor. Arja Tiili, Kiasma teatteri - URB festivaali
Raaka-aineet osa 2 - Henkilökohtaista (2008) Kor. Arja Tiili, Stoa- URB festivaali
Kaikki vaikuttaa - Raaka-aineet trilogian 3. osa (demo) (2010) Kor. Arja Tiili, Stoa- URB festivaali
Työt opettajana ja kouluttajana

Break the Fight! Breikkaa koulukiusaamista vastaan- työpajoja ja koulukiusaamisen vastaisia keskusteluja kouluissa ja tapahtumissa. Oma Juttu- Väkivallaton koulu- työpajakokonaisuuden kehittäminen vuodesta 2010 eteenpäin. Konseptin nimi muutettu Break the Fight! Breikkaa koulukiusaamista vastaan elokuusta 2014 eteenpäin.
Teak:n pääsykoetehtävät maisteritutkintoon pyrkiville tanssijoille 2011.
Tanssityöpajoja tanssin ammattilaisille 2010 ja 2011 Helsingissä, Tanssille ry.
Tampereen konservatorion kansantanssin opiskelijoille nykytanssin tunteja niin nykytanssi- kuin kansantanssiluokille sekä Tampereen tanssin ammattilaisille aamutreenaustunteja 2011.
Erilaisten oppijoiden liitolle ruotsinkielen kinesteettinen kurssi: Artikkelitaivutuksia ja lauseita liikkuen ja leikkien 2011.
Opettanut ruotsinkieltä kouluissa kineettisin metodein ”Dansa med mig!” Zodiakin yleisötyöohjelman puitteissa vuosien 2007-2010 aikana.
Pilates ja jooga ohjaamista vuodesta 2007 mm. Sats-kuntokeskuksissa.
Useita koreografi- ja tanssityöpajoja Suomessa vuosien 2000-2011 aikana, joista mainittakoon: Västra Nylands Folkhögskolanin tanssin opiskelijoille rekonstruktio teoksesta Täyskäännös osat 1 ja 4 2007. Outokummun ammattioppilaitoksen tanssilinjan opiskelijoille rekonstruktio teoksesta Yhteentörmäys-Clash 2008.
Repeat-Pause-Edit tanssivideotyöpajan koreografioiden ohjaus nuorille 2009, 2010 ja 2011, Zodiak.
Sisä-Suomen tanssin aluekeskuksen ammattitanssijoille koreografiatyöpaja (Lahti) 2009.
Balettakademien i Tukholma 1992 – 1994 (nykytanssi, jazztanssi); Södra Latins Gymnasium, Tukholma (nykytanssi) 1998.
Helsingin Tanssiopisto 1989 - 1994 (baletti, nykytanssi, jazztanssi),
Osallistava, soveltava ja yhteisötaide

Break the Fight! Breikkaa koulukiusaamista vastaan – toiminnan konseptoija ja johtaja. Break the Fight lyh. BTF- toiminta ja sen kehittäminen on osa Arja Tiilin taiteellista työtä. BTF-toiminta perustuu soveltavan ja osallistavan taiteen prosesseihin, joita Intomieliset ry/ Arja Tiili Dance Companyssa kehitetään ja palvelumuotoillaan toimivaksi kulttuuripalveluksi tarjottavaksi eri yhteisöille ja kunnille. Break the Fight! BTF on tavaramerkkisuojattu kulttuuripalvelu / tuotemerkki jo vuodesta 2014. Kansallinen ja EUIPO- tavaramerkki.
Taidefasilitointi

Taidelähtöinen fasilitointi omien koreografisten työmetodien pohjalta Grape People, Facilitating Succes 2010-2013. Teemana mm. Ryhmän yhteishengen kohottaminen - löydä omat positiiviset resurssisi.
Luottamustehtävät

Arkadia-seuran johtokunnan varajäsen 2011-2013 sekä 2014-16.
NordCC (Arkistoitu – Internet Archive) – Nordic Choreographic Collaboration -ryhmän perustajajäsen ja koordinoija 2010 eteenpäin
STST:n valtakunnallisen koreografijaoston koollekutsuja 2009-2014
Intomieliset ry:n / Arja Tiili Dance Companyn taiteellinen johtaja, toiminnanjohtaja, tuottaja ja perustajajäsen syksystä 2007 eteenpäin
Taike- Sirkustaiteen toimikunnan jäsen 2006
Indie-Art Factory festivaalin taiteellinen johtaja ja perustajajäsen vuodesta 2003 eteenpäin Indie-ilta festivaalin perustaja 2002
Ruotsin Teatteriliiton valtakunnallisen tanssijaoksen sihteeri ja hallituksen jäsen / Svenska Teaterförbundet, riksavdelningen för dans (1996-99)
Yhdistysjäsenyydet

STST ry. (STST:n koreografijaoston koollekutsuja 2009-2014), Tanssin talo ry., Esitystaiteen keskus ry., Vuosaari- seura ry., Helsingin työväenopiston opistolaisyhdistys., Intomieliset ry. (Perustaja 2007-) Arja Tiili Dance Company toimii Intomieliset ry:n alaisuudessa.
Katherine Broderick

Katherine Broderick on brittiläinen ooppera- ja konserttilaulaja, joka on äänialaltaan sopraano.
Broderick opiskeli Guildhall School of Music and Dramassa, National Opera Studiossa, Leipzigin konservatoriossa ja Royal Northern College of Musicissa. Häntä opetti Guildhall School of Music and Dramassa Susan McCulloch, ja hän sai sieltä kultamitalin. Sittemmin hän on saanut opetusta Anthony Rodenilta. Broderick sai vuonna 2005 Susan Chilcott -palkinnon, vuonna 2006 Maggie Teyte -palkinnon ja vuonna 2007 Kathleen Ferrier -palkinnon. Broderick on esiintynyt konserttilaulajana johtavien orkesterien kanssa Isossa-Britanniassa ja ulkomailla. Hän on luonut menestyksekkään resitaaliuran, jolla hänen säännöllisiä yhteistyökumppaneitaan ovat olleet pianistit Simon Lepper, Malcolm Martineau, Eugene Asti, James Bailleau, Joseph Middleton ja Sholto Kynoch.
Broderick teki ensimmäisen esiintymisensä Proms-festivaalissa Woglindena Richard Wagnerin Nibelungin sormuksessa Donald Runniclesin johtaman BBC:n sinfoniaorkesterin kanssa vuonna 2007. Seuraavana vuonna hän palasi Proms-festivaalille Giacomo Puccinin Il tabarron esitykseen BBC:n filharmonikkojen kanssa. Broderick tuli valituksi English National Operan Harewood Artists -ohjelmaan. Hän on tehnyt levytyksiä monille levymerkeille.
Aiheesta muualla

Viralliset sivut (englanniksi)
| --- | --- |
Auktoriteettitunnisteet: Taiteenala :  MusicBrainz
Angelina Köhler

| Mitalit | Mitalit | Mitalit |  |
| --- | --- | --- | --- |
|  Angelina Köhler nuorten olympialaisissa 2018. |  Angelina Köhler nuorten olympialaisissa 2018. |  Angelina Köhler nuorten olympialaisissa 2018. |  |
Maa:   Saksa
Naisten uinti
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Doha 2024 | 100 m pu |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Otopeni 2023 | 200 m pu |  |
|  Hopeaa | Otopeni 2023 | 100 m pu |  |
Angelina Köhler (s. 12. marraskuuta 2000 Dernbach) on saksalainen uimari. Hän voitti maailmanmestaruuden 100 metrin perhosuinnissa vuonna 2024.
Köhler saavutti nuorten olympialaisissa 2018 hopeaa 100 metrin perhosuinnissa ja pronssia 50 metrin perhosuinnissa. Ensimmäisissä aikuisten arvokilpailuissaan Gwangjun pitkän radan MM-kilpailuissa 2019 hän ylsi 100 metrin perhosuinnissa välieriin. Glasgow'n lyhyen radan EM-kilpailuissa 2019 hän sijoittui 100 metrin ja 200 metrin perhosuinnissa kahdeksanneksi. Budapestin pitkän radan EM-kilpailuissa 2021 hän karsiutui 100 metrin perhosuinnin välierissä. Kazanin lyhyen radan EM-kilpailuissa 2021 hän jäi välieriin sekä sadalla että 200 metrillä.
Vuonna 2022 Köhler sijoittui Budapestin pitkän radan MM-kilpailuissa kahdeksanneksi sekajoukkueiden 4 × 100 metrin sekauintiviestissä ja karsiutui 100 metrin perhosuinnin välierissä. Pari kuukautta myöhemmin Rooman pitkän radan EM-kilpailuissa hän oli 100 metrin perhosuinnissa neljäs ja sai viesteistä sijat viisi, kahdeksan ja kahdeksan. Joulukuussa hän sijoittui Melbournen lyhyen radan MM-kilpailuissa 100 metrin perhosuinnissa neljänneksi. Fukuokan pitkän radan MM-kilpailuissa 2023 Köhler sijoittui 100 metrin perhosuinnissa viidenneksi ja sekajoukkueiden sekauintiviestissä kahdeksanneksi, mutta 50 metrin perhosuinnissa hän jäi välieriin. Hän saavutti ensimmäiset yleisen sarjan arvokisamitalinsa Otopenin lyhyen radan EM-kilpailuissa 2023, kun hän voitti kultaa 200 metrin perhosuinnissa ja sai hopeaa 100 metrillä. Hän sijoittui viidenneksi sekajoukkueiden 4 × 50 metrin sekauintiviestissä sekä jäi 50 metrin perhosuinnissa ja 50 metrin vapaauinnissa välieriin. Dohan pitkän radan MM-kilpailuissa 2024 Köhler voitti kultaa 100 metrin perhosuinnissa ja sijoittui viidenneksi 50 metrin perhosuinnissa.
Anthony Ralston

Anthony Ralston vuonna 2023.
Anthony Ralston (s. 16. marraskuuta 1998 Glasgow) on skotlantilainen jalkapalloilija, pelipaikaltaan oikea laitapuolustaja. Hän edustaa Skotlannin Valioliigassa pelaavaa Celticiä.
Ralston pelasi pitkään Celticin junioreissa ja pelasi edustusjoukkueessa ensimmäisen valioliigaottelunsa toukokuussa 2016. Sitä ennen hän ehti pelata lainalla neljännellä sarjatasolla Queen's Parkin joukkueessa. Maalis-toukokuussa 2018 hän oli lainalla mestaruussarjan Dundee Unitedissa ja kaudella 2019–2020 Valioliigan St. Johnstonessa. Kaudella 2021–2022 Ralston nousi vihdoin Celticin vakiokokoonpanoon, mutta kahdella seuraavalla kaudella hän jäi usein vaihtopelaajaksikin eikä pelannut Skotlannin cupin voitokkaissa loppuotteluissa 2023 ja 2024. Liigamestaruuden hän voitti Celticissä vuosina 2022, 2023 ja 2024. Ralston on pelannut kauden 2023–2024 loppuun mennessä 93 valioliigaottelua, joista 71 Celticissä ja 22 St. Johndstonessa. Hän on tehnyt Valioliigassa Celticille viisi maalia. Hän on pelannut Mestarien liigassa yhden ottelun kaudella 2017–2018 ja Eurooppa-liigassa viisi ottelua, joissa hän teki yhden maalin, kaudella 2021–2022.
Ralston pelasi Skotlannin alle 19-, alle 20- ja alle 21-vuotiaiden maajoukkueissa. Hän pelasi Skotlannin A-maajoukkueessa ensimmäisen kerran marraskuussa 2021 MM-karsintaottelussa Tanskaa vastaan. Hän teki ensimmäisen maaottelumaalinsa toisessa A-maaottelussaan kesäkuussa 2022 Kansojen liigassa Armeniaa vastaan. Hän on pelannut kesäkuun 13. päivään 2024 mennessä yhdeksän A-maaottelua, joissa hän on ollut kolme kertaa avauskokoonpanossa.
Angus Gunn

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Angus Fraser James Gunn
Syntymäaika: 22. tammikuuta 1996
Syntymäpaikka: Norwich, Englanti, Yhdistynyt kuningaskunta
Pelipaikka: maalivahti
Pituus: 196 cm
Seura
Seura: Norwich City
Maajoukkue
| 2018– | Skotlanti | 10 | (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 13. kesäkuuta 2024.
Angus Fraser James Gunn (s. 22. tammikuuta 1996 Norwich, Englanti, Yhdistynyt kuningaskunta) on skotlantilainen jalkapalloilija, pelipaikaltaan maalivahti. Hän on pituudeltaan 196-senttimetrinen. Hän on vuodesta 2021 edustanut englantilaisseura Norwich Cityä, jossa hän pelasi jo aiemminkin lainalla. Hän pelasi Englannin nuorisomaajoukkueissa ja on pelannut Skotlannin A-maajoukkueessa vuodesta 2023.
Gunn siirtyi vuonna 2011 Norwich Cityn junioreista Manchester Cityyn, jonka edustusjoukkueessa hän pääsi vain istumaan vaihtopenkille. Kaudella 2017–2018 hän oli lainalla Norwich Cityssä ja pelasi mestaruussarjassa joukkueen kaikki 46 ottelua. Heinäkuussa 2018 hän siirtyi Southamptoniin, jossa hän pelasi kahdella kaudella 22 valioliigaottelua. Lokakuusta 2020 toukokuuhun 2021 Gunn oli lainalla Stoke Cityssä ja pelasi 15 mestaruussarjaottelua. Kesällä 2021 hän palasi Norwichiin, jossa hän pelasi ensimmäisellä kaudella yhdeksän valioliigaottelua ja kahdella seuraavalla kaudella yhteensä 72 mestaruussarjaottelua nousukarsintapelit mukaan laskettuna.
Gunn pelasi useissa Englannin nuorisomaajoukkueissa alle 16-vuotiaista alle 21-vuotiaisiin. Hän oli varamaalivahtina alle 21-vuotiaiden EM-kilpailuissa 2017 ja 2019.
Gunn pelasi Skotlannin A-maajoukkueessa ensimmäisen kerran maaliskuussa 2023. Hän pelasi tuon vuoden aikana kuusi EM-karsintaottelua ja yhden ystävyysottelun. Skotlanti voitti viisi ensimmäistä EM-karsintaotteluaan ja Gunn päästi niissä vain yhden maalin, jonka teki Norjan Erling Braut Haaland rangaistuspotkusta. Maaliskuussa 2024 Gunnin maaottelumäärä nousi yhdeksään ja kesäkuussa ennen EM-kilpailuja kymmeneen.
Arthur Leclerc

| Arthur Leclerc |
| --- | --- |

Henkilötiedot
Syntynyt: 14. lokakuuta 2000 (ikä 24) Monte Carlo, Monaco
Kansalaisuus:   Monaco
Arthur Leclerc (s. 14. lokakuuta 2000 Monte Carlo, Monaco) on monacolainen autourheilija. Hän kuuluu Ferrari Driver Academy -ohjelmaan. Hänen isoveljensä Charles Leclerc on myös kilpa-autoilija ja nykyinen Ferrarin Formula 1 -kuljettaja.
Ura

Arthur Leclerc aloitti kartingissa ja voitti vuonna 2014 Kart Racing Academy -luokan mestaruuden. Leclerc siirtyi vuonna 2018 pikkuformuloihin ja kilpaili Ranskan Formula 4 -sarjassa saavuttaen kaksi voittoa ja kahdeksan palkintokorokesijaa kauden aikana sijoittuen loppupisteissä viidenneksi. Vuonna 2019 Leclerc siirtyi ADAC Formula 4 -sarjaan saavuttaen kauden aikana yhden voiton, yhden paalupaikan ja kahdeksan palkintokorokesijaa sijoittuen yhteispisteissä sarjan kolmanneksi. Vuonna 2020 Leclerc kilpaili Formula Regional European Championship -sarjassa Prema Powerteam -tallin kuljettajana ja saavutti kuusi voittoa, seitsemän paalupaikkaa ja yhteensä 15 palkintokorokesijaa sijoittuen sarjan loppupisteissä toiseksi.
Vuonna 2021 Leclerc siirtyi FIA Formula 3 Championship -sarjaan jatkaen Prema-tallissa. Ensimmäisen voittonsa hän sai kyseisessä sarjassa Ranskan osakilpailussa. Hän saavutti ensimmäisellä kaudellaan kaksi voittoa, yhden paalupaikan ja kolme palkintokorokesijoitusta ollen loppupisteissä kymmenes. Vuonna 2022 Leclerc jatkoi F3-sarjassa voittaen yhden kilpailun ja ajaen yhden kakkossijan sijoittuen sarjan kuudenneksi. Samana vuonna Leclerc ajoi Formula Regional Asian Championship -sarjassa ja voitti sarjan mestaruuden.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2024 | Ferrari | BHR   | SAU   | AUS   | JPN   | CHN   | MIA   | EMI   | MON   | CAN   | ESP   | AUT   | GBR   | HUN   | BEL   | NED   | ITA   | AZE   | SIN   | USA   | MXC   | SÃP   | LVG   | QAT   | ABU TD | – | – |
Benjamin Verbič

| 0 | 1 | 2 | 3 |
| --- | --- | --- | --- |
Benjamin Verbič joulukuussa 2017.
Henkilötiedot
Syntymäaika: 27. marraskuuta 1993
Syntymäpaikka: Celje, Slovenia
Pelipaikka: hyökkääjä
Pituus: 183 cm 
Seura
Seura: Panathinaikos
Maajoukkue
| 2015– | Slovenia | 61 | (6) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 24. joulukuuta 2024.
Benjamin Verbič (s. 27. marraskuuta 1993 Celje) on slovenialainen jalkapalloilija, pelipaikaltaan hyökkääjä. Hän edustaa Kreikan Superliigassa pelaavaa Panathinaikosia. Aiemmin hän on pelannut kotimaansa lisäksi Tanskassa, Ukrainassa ja Puolassa. Hän on pelannut Slovenian maajoukkueessa vuodesta 2015.
Verbič aloitti pääsarjauransa kotimaassaan Celjen joukkueessa. Hän edusti heinäkuusta 2015 vuoden 2018 loppuun Tanskan Superliigassa FC Kööpenhaminaa. Tammikuusta 2018 kesään 2022 hän edusti ukrainalaista Kiovan Dynamoa mutta pelasi maalis-toukokuussa 2022 lainalla puolalaisessa Legia Varsovassa. Hän siirtyi heinäkuussa 2022 kreikkalaisseura Panathinaikosiin. Hän voitti Tanskan liigamestaruuden vuosina 2016 ja 2017 sekä Ukrainan liigamestaruuden vuonna 2021. Hän voitti Tanskan cupin vuosina 2016 ja 2017, Ukrainan cupin vuonna 2020, jolloin hän teki loppuottelussa varsinaisella peliajalla joukkueensa ainoan maalin ja voiton ratkaisseessa rangaistuspotkukilpailussa joukkueensa ensimmäisen maalin, sekä Kreikan cupin vuonna 2024, jolloin hän ei kuitenkaan pelannut enää neljännesvälierien jälkeen.
Verbič pelasi Slovenian alle 19-, alle 20- ja alle 21-vuotiaiden maajoukkueissa. Hän pelasi Slovenian A-maajoukkueessa ensimmäisen kerran maaliskuussa 2015 ystävyysottelussa Qataria vastaan. EM-kilpailuissa 2024 hän tuli vaihdosta kentälle kolmessa Slovenian neljästä ottelusta. Neljännesvälierä Portugalia vastaan ratkesi rangaistuspotkukilpailussa, jossa Slovenian kaikki kolme laukojaa epäonnistuivat maalinteossa, Verbič heistä viimeisenä. Hän on pelannut vuoden 2024 loppuun mennessä 61 A-maaottelua, joissa hän on ollut avauskokoonpanossa 40 kertaa. Hän on tehnyt A-maaotteluissaan kuusi maalia: yhden marraskuussa 2016 MM-karsintaottelussa Maltaa, yhden syyskuussa 2017 MM-karsintaottelussa Liettuaa, yhden marraskuussa 2018 Kansojen liigan ottelussa Norjaa, kaksi syyskuussa 2019 EM-karsintaottelussa Israelia ja yhden marraskuussa 2023 EM-karsintaottelussa Kazakstania vastaan.
Anton Karlsson (jääkiekkoilija, 1993)

| Anton Karlsson |
| --- | --- |

Henkilötiedot
Syntynyt: 20. toukokuuta 1993 (ikä 31) Vetlanda, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  189 cm
Paino:  92 kg
Seura
Seura:  Vålerenga IF
Sarja:  EliteHockey Ligaen
Pelinumero:  58
Pelaajaura
Pääsarjaura:  2012–
Aik. seurat:  Linköping HC (SEL/SHL) Mora IK (HA) Cleveland Monsters (AHL) HV71 (SHL) Vienna Capitals (ICEHL) KalPa (SML)
Erik Anton Karlsson (s. 20. toukokuuta 1993 Vetlanda, Ruotsi) on ruotsalainen jääkiekkopuolustaja, joka pelaa Norjan EliteHockey Ligaenin Vålerenga IF:ssä.
Pelityyli

Karlssonin entisen seuran KalPan urheilutoimenjohtaja Anssi Laineen mukaan hän on kokenut, fyysinen, kovaa pelaava ja hyvin puolustava puolustaja. Laineen mukaan Karlsson on erittäin vahva kamppailija ja kykenee hyvään kokonaisvaltaiseen puolustuspelaamiseen. Karlssonin pelaaminen perustuu hänen omien sanojensa mukaan vahvaan puolustuspeliin, mutta hän kykenee hyvän liikkeensä ansiosta auttamaan joukkuettaan myös muilla pelin osa-alueilla.
Evankeliumi Markuksen mukaan

| Evankeliumi Markuksen mukaan> Τὸ κατὰ Μᾶρκον εὐαγγέλιον.Raamattu Uusi testamentti |
| --- | --- |
 Markuksen evankeliumin alku, Schutternin evankeliumikirja.
Synty
Kirjoittaja (perint.):  Markus
Kirjoituspaikka:  Rooma
Kohde:  roomalaiset
Ajoitus:  n. 70-75 jaa.
Teksti
Genre:  evankeliumi
Alkukieli:  koinee-kreikka
Lyhenne:  Mark.
Lukuja:  16
Jakeita:  678
Edeltävä: < Matt.Seuraava: Luuk. >
Katso myösLuettelo Raamatun kirjoista
Evankeliumi Markuksen mukaan eli Markuksen evankeliumi (m.kreik. Τὸ κατὰ Μᾶρκον εὐαγγέλιον, To kata Markon euangelion) on järjestykseltään toinen Uuden testamentin neljästä evankeliumista. Se on evankeliumeista vanhin ja lyhyin. Perinteisesti evankeliumin kirjoittajana on pidetty evankelista Markusta, mutta nykytutkimus pitää sitä tuntemattoman kirjoittajan teoksena, jossa on yhdistelty kronologiseen kertomusmuotoon varhaiskristillistä perinnetietoa eri lähteistä.
Markuksen, Matteuksen ja Luukkaan evankeliumeja kutsutaan yhdessä synoptisiksi evankeliumeiksi, koska niiden sisällöt muistuttavat toisiaan. Markuksen evankeliumi on toiminut lähteenä Matteukselle ja Luukkaalle.
Historia

Markuksen evankeliumi ajoitetaan yleensä 60–70-lukujen taitteeseen. Kirja on syntynyt Jerusalemin temppelin tuhon kynnyksellä vuonna 70 tai juuri sen jälkeen. Tämä tekee siitä Uuden testamentin vanhimman evankeliumin. Evankeliumi ei mainitse kirjoittajaansa ja kyseinen tieto on peräisin toiselta vuosisadalta. Kirkkoisä Eusebios lainasi apostolisiin isiin luetun Papiaan kirjoitusta noin vuodelta 130, jossa hän sanoi Markuksen olleen Pietarin tulkki. Papiaksen kommentit kanonisoiduista evankeliumeista ovat kuitenkin nykytiedon valossa epäluotettavia. Perimätiedon mukaan kyseessä olisi Johannes Markus (Ap.t. 12:12), mutta mitään konkreettisia todisteita asiasta ei ole. Aikaisemmin kirkollisessa perinteessä Matteuksen evankeliumia pidettiin pitkään vanhimpana evankeliumina, kunnes nykytutkimukset ovat osoittaneet Markuksen evankeliumin vanhimmaksi.
Evankeliumin kirjoituspaikasta ei ole varmaa tietoa. Kiinnostus juutalaissotaan ja Jerusalemin temppeliin viittaisi Palestiinaan tai sen välittömään läheisyyteen. Toisaalta virheelliset tiedot maantieteessä ja juutalaisten tavoista sijoittavat evankeliumin Palestiinan ulkopuolelle. Monet ovat väittäneet kirjoituspaikaksi Roomaa, koska perimätieto on yhdistänyt kirjoittajan Pietariin.